85 



møde øiet og udbrede en trist og monoton Charakteer 

 over Egnen. Dog frembyde de en ikke ringe Interesse 

 for den , som første Gang seer disse kjødede Kolosser 

 hæve sig til en Høide af 20 — 30 Fod og danne tætte, 

 skyggeløse Skove , hvor man kun vanskelig baner sig Vei 

 med den skarpe Skovsabel (cutlass). Overalt træde spidse 

 Torne frem for at standse vor Gang; forgjæves søger 

 Foden en tornfri Plads mellem de smaa, slangeformige 

 Cereer, som krybe henover Jorden mellem Opuntier med 

 lladtrykte Grene og røde , pæreformede , syrlige Frugter, 

 tæt besatte med fme Torne (deraf Navnet Prikly pear). og 

 den kugelformede Melocactus (M. communis , Popes Head), 

 i Toppen forsynet med en uldhaaret, flntornet Cylinder, 

 oversaaet med smaa Blomster og røde Bær; foroven 

 udstrække de store Cactustræer(Cereus paniculatus, repandus 

 og peruvianus) deres tornede Arme og see os kjækt ind i 

 Øinene med deres store Blomster , og vor ledsagende, 

 barfodede Neger udtømmer sit hele Forraad af Skjældsord 

 over saa »unyttige Planter, som kun ere skabte for at plage 

 Mennesket.« — De faa Græsser og andre Planter, som 

 voxe her, ere visne den største Deel af Aaret; kun 

 Bomuldsplanten (Gossypium barbadense) forekommer i 

 Mængde og synes at trives vel i denne magre Bund ; naar 

 Kapslerne aabne sig, spreder Vinden Frøene til alle Sider, 

 tæt indhyllede i det fine Bomuldsvæv. Foruden nosle elen- 

 dige Faar, næsten uden Lid, som ikke have anden Næring 

 end de kjødede Cactusstanuner, er der endnu to Dyr, som, 

 oprindelig indførte, nu forekomme som vilde i denne øde, 

 næsten ubeboede Egn. Vilde Geder , som antages at 

 stamme fra de canariske Øer, sees ofte lier og paa den 

 nærliggende lille 0, Goat Island (men ikke nogcl andet 

 Sted paa Jamaica). Undertiden vise de sig ligesom opstil- 



